Diari Oficial de la Generalitat Valenciana


Sumari del DOGV 3898, del 15-12-2000 (2000/10081)

DECRET 177/2000, de 5 de desembre, del Govern Valencià, pel qual s'accepta la cessió gratuïta de la propietat de l'immoble de 4.602 metres quadrats de superfície, situat a la partida de l'Arquet, s/n, de Crevillent, destinat a l'ampliació del Centre d'Ensenyament Secundari Canónigo Manchón, realitzada per l'ajuntament d'aquest municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3898

Data del DOGV
:   15-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10345


Data del document
:   05-12-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Crevillent
    * cultura regional
    * propietat immobiliària

DECRET 177/2000, de 5 de desembre, del Govern Valencià, pel qual s'accepta la cessió gratuïta de la propietat de l'immoble de 4.602 metres quadrats de superfície, situat a la partida de l'Arquet, s/n, de Crevillent, destinat a l'ampliació del Centre d'Ensenyament Secundari Canónigo Manchón, realitzada per l'ajuntament d'aquest municipi. [2000/F10143]
  
L'Ajuntament de Crevillent, en sessions plenàries realitzades els dies 29 d'abril de 1997 i 27 de juliol de 1999, acordà la cessió gratuïta a la Generalitat Valenciana de l'immoble de la seua propietat, de 4.602 metres quadrats de superfície, situat a la partida de l'Arquet, s/n, de Crevillent.
  
A proposta de la Conselleria de Cultura i Educació, s'iniciaren els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar l'immoble a l'ampliació del Centre d'Ensenyament Secundari Canónigo Manchón.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia, Hisenda i Ocupació i amb la deliberació prèvia del Govern Valencià en la reunió del dia 5 de desembre de 2000,
  
DECRETE
  
Article 1
  
Acceptar la cessió gratuïta de la propietat realitzada per l'Ajuntament de Crevillent de l'immoble de 4.602 metres quadrats de superfície, situat a la partida de l'Arquet, s/n, d'aquesta població, que confronta: nord, Eleuterio Manchón Adsuar i Agripina Mas Gallipienso; sud, camí de l'Arquet; est, Institut de Formació Professional, i oest, terrenys de propietat municipal.
  
Consta inscrita en el Registre de la Propietat d'Elx número 3, al llibre 436, tom 1322, foli 220, finca 31.820.
  
Referència cadastral: 2251505 i 2251502
  
Article 2
  
La cessió gratuïta realitzada per l'Ajuntament de Crevillent s'efectua amb la condició de destinar l'immoble a l'ampliació del Centre d'Ensenyament Secundari Canónigo Manchón, que consta en l'Inventari General de Béns i Drets de la Generalitat Valenciana amb el número A02/03/58/0008.
  
Article 3
  
Elevar a escriptura pública la cessió i acceptació de l'immoble i procedir, si és el cas, a l'agrupació registral de la finca objecte d'acceptació amb la registral 29.981, de 10.544 metres quadrats de superfície, inscrita en el Registre de la Propietat número 3 d'Elx, al llibre 389, tom 1.284, foli 139, i totes les despeses d'aquesta seran a càrrec de la Generalitat Valenciana.
  
Article 4
  
Formalitzada l'escriptura pública es regularà l'alta en l'Inventari General de Béns i Drets de la Generalitat Valenciana del centre, que consta amb el codi A02/03/58/0008, i s'inscriurà la parcel·la agrupada en el Registre de la Propietat.
  
Disposició final
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 5 de desembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,